cyanic-selkie/wikianc huggingface dataset:
বেন ম্যাকডারমট
খেলোয়াড়ী জীবন
অ্যাডিলেড স্ট্রাইকার্সের বিপক্ষে ব্রিসবেন হিটের হয়ে ১৮ জানুয়ারি ২০১৪ সালে তার টি-টোয়েন্টি অভিষেক ঘটে এবং সেই ম্যাচে তিনি ৩০ রান করেন। ২০১৭ সালের ১২ জানুয়ারী তিনি বিগ ব্যাশ লিগের হোবার্ট হারিকেন্সের হয়ে মেলবোর্ন রেনিগেডসের বিপক্ষে তার প্রথম টি-টোয়েন্টি শতক করেন যেখানে তিনি ৫২ বলে ৬টি ছক্কা ও ৪টি চারসহ ১১৪ রান করেন। এটি বিগ ব্যাশ লিগের তৃতীয় দ্রুততম সেঞ্চুরি ছিল। তিনি ঐ ম্যাচের ম্যান অব দ্যা ম্যাচ ভূষিত হয়েছিলেন।
তিনি ২০১৭ সালের মার্চে বেন শেফিল্ড শিল্ড মৌসুমের ১০ম রাউন্ডে তাসমানিয়ার হয়ে ১০৪ রান করে। এটি প্রথম-শ্রেণীর ক্রিকেটে তার প্রথম শতক।
২০১৭ সালের অক্টোবরে পাকিস্তানের বিপক্ষে সিরিজের জন্য অস্ট্রেলিয়ার টি-টোয়েন্টি আন্তর্জাতিক (টি ২০ আই) স্কোয়াডে বেনের নাম অন্তর্ভুক্ত করা হয়েছিল। ২২ অক্টোবর ২০১৮ তারিখে সংযুক্ত আরব আমিরাতের বিপক্ষে একমাত্র ম্যাচে তার টি-টোয়েন্টি অভিষেক ঘটে। ২০১৮ সালের নভেম্বরে দক্ষিণ আফ্রিকার বিপক্ষে সিরিজে অস্ট্রেলিয়ার ওয়ানডে আন্তর্জাতিক (ওয়ানডে) দলে তার নাম অন্তর্ভুক্ত করা হয়েছিল, তবে তিনি খেলেননি।
২০২০ সালের ১৬ জুলাই, কোভিড -১৯ মহামারী অনুসরণ করে ইংল্যান্ডে সম্ভাব্য সফরের আগে প্রশিক্ষণ শুরু করার জন্য ২৬ সদস্যের প্রাথমিক স্কোয়াডে বেনের নাম অন্তর্ভুক্ত করা হয়েছিল। ২০২১ সালের জুনে ওয়েস্ট ইন্ডিজ ও বাংলাদেশ সফরের জন্য অস্ট্রেলিয়ার ওয়ানডে আন্তর্জাতিক স্কোয়াডে নাম অন্তর্ভুক্ত করা হয়।
কলাম্বিয়া বিশ্ববিদ্যালয় কলেজ অব ফিজিশিয়ান্স অ্যান্ড সার্জন্স
কলাম্বিয়া বিশ্ববিদ্যালয় কলেজ অব ফিজিশিয়ান্স অ্যান্ড সার্জন্স হলো কলাম্বিয়া ইউনিভার্সিটির একটি গ্র্যাজুয়েট স্কুল। ১৭৬৭ সালে স্যামুয়েল বার্ড এটি প্রতিষ্ঠা করেন।
লুটস বসম্যান
লাঙ্গিল এডগার বসম্যান (Loots Bosman; জন্ম: ১৪ এপ্রিল, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার প্রথিতযশা আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। একদিনের আন্তর্জাতিক ও টুয়েন্টি২০ আন্তর্জাতিকে দক্ষিণ আফ্রিকার পক্ষে অংশ নিয়েছেন। মূলতঃ শীর্ষসারির ডানহাতি ব্যাটসম্যান হিসেবে খেলেছেন। এছাড়াও মাঝে-মধ্যে ডানহাতে মিডিয়াম পেস বোলিং করতেন লুটস বসম্যান। ঘরোয়া ক্রিকেটে ডলফিন্সের পক্ষে খেলেছেন।
প্রারম্ভিক জীবন
অক্টোবর, ২০০৭ সালে ইন্ডিয়ান ক্রিকেট লীগে মুম্বই ইন্ডিয়ান্সের পক্ষে চুক্তিবদ্ধ হন। কিন্তু প্রথম মৌসুমে প্রথম একাদশে ঠাঁই হয়নি তার।
আন্তর্জাতিক ক্রিকেট
২৪ ফেব্রুয়ারি, ২০০৬ তারিখে জোহানেসবার্গের নিউ ওয়ান্ডারার্স স্টেডিয়ামে টুয়েন্টি২০ আন্তর্জাতিকে অভিষেক ঘটে বসম্যানের। ক্রমবর্ধমান স্কোরিং রেট ও বলে আঘাতের মাধ্যমে সকলকে বিমোহিত করেন। জিম্বাবুয়ে সফরে পিঠে আঘাত পান। ঐ কারণে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে খেলতে পারেননি। সুস্থ হবার পর ঘরোয়া ক্রিকেটের এক খেলায় নিষেধাজ্ঞার কবলে পড়ে। স্থানীয় সংবাদপত্রে কোচ মিকি আর্থারের কারণে দল থেকে বাদ পড়ার বিষয় উল্লেখ করাই এর কারণ ছিল।
২০০৮ সালে আন্তর্জাতিক ক্রিকেট থেকে অনেকাংশেই দূরে থাকেন। কেবলমাত্র বাংলাদেশের বিপক্ষে একটিমাত্র টুয়েন্টি২০ আন্তর্জাতিকে অংশ নেয়ার সুযোগ ঘটে। ২০০৯ সালের বিশ্ব টুয়েন্টি২০ প্রতিযোগিতায় ৩০ সদস্যের প্রাথমিক তালিকায় তাকেও অন্তর্ভুক্ত করা হয়। কিন্তু চূড়ান্ত তালিকায় উত্তীর্ণ হতে পারেননি। নভেম্বর, ২০০৯ সালে ইংল্যান্ডের বিপক্ষে টি২০ সিরিজে পুনরায় স্বমূর্তি ধারণ করেন। টুয়েন্টি২০ আন্তর্জাতিকের প্রথম খেলায় ৩১ বলে ৫৮ রান তুলেন। টুয়েন্টি২০ আন্তর্জাতিকের দ্বিতীয় সেঞ্চুরি থেকে অল্পের জন্য হাতছাড়া হয়ে যায় তার। ৪৫ বলে ৯৪ রানের ঐ ইনিংসে নয় ছক্কার মার ছিল। সেঞ্চুরিয়নে সফরকারী ইংল্যান্ডের বিপক্ষে গ্রেইম স্মিথের সাথে ১৭০ রানের উদ্বোধনী জুটি বিশ্বরেকর্ড গড়ে। এরফলে দক্ষিণ আফ্রিকা পর্বতসম ২৪১/৬ রান সংগ্রহ করে জয় নিশ্চিত করে। ২০১০ সালে ক্যারিবীয় দ্বীপপুঞ্জে অনুষ্ঠিত বিশ্ব টুয়েন্টি২০ প্রতিযোগিতায় বসম্যানের খেলার সুযোগ ঘটে। কিন্তু দুই ইনিংসে তিনি মাত্র আট রান তুলতে সক্ষম হন।
মার্ক স্পিৎজ
মার্ক অ্যান্ড্রু স্পিৎজ (Mark Andrew Spitz; জন্ম: ১০ ফেব্রুয়ারি, ১৯৫০) ক্যালিফোর্নিয়ার মডেস্টো এলাকায় জন্মগ্রহণকারী সাবেক মার্কিন প্রতিযোগিতাধর্মী ও প্রথিতযশা সাঁতারু। নয়বার অলিম্পিক চ্যাম্পিয়নের মর্যাদা লাভ করেন তিনি। এছাড়াও সাত বিষয়ে তৎকালীন বিশ্বরেকর্ডের অধিকারী ছিলেন। মিউনিখে অনুষ্ঠিত ১৯৭২ সালের গ্রীষ্মকালীন অলিম্পিকে সাতটি স্বর্ণপদক লাভ করেন। তার এ অসম্ভব অর্জন পরবর্তীতে বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে মাইকেল ফেলপসের আটটি স্বর্ণপদক লাভের ফলে ম্লান হয়ে যায়। তবে, ১৯৭২ সালের প্রতিযোগিতায় মার্ক স্পিৎজ সাতটিতেই বিশ্বরেকর্ড করে ইতিহাস গড়েছিলেন। অলিম্পিকের ইতিহাসে তিনি যে-কোন ইহুদির তুলনায় সর্বাধিক পদক লাভকারী হিসেবে পরিচিত হয়ে আছেন।
১৪ আগস্ট, ২০০৮ তারিখে লস অ্যাঞ্জেলেস কেএনবিসি-৪ এর সকালের নিউজ শো টুডে ইন এল.এ.-তে স্পিৎজ এক স্বাক্ষাৎকার প্রদান করেন। এতে তিনি মন্তব্য করেন যে, মাইকেল ফেলপস অলিম্পিকের ইতিহাসে সর্বশ্রেষ্ঠ ক্রীড়াবিদ।
প্রারম্ভিক জীবন
ক্যালিফোর্নিয়ার মডেস্টো এলাকায় জন্মগ্রহণকারী স্পিৎজ তিন ভাই-বোনের মধ্যে জ্যেষ্ঠ ছিলেন। তার বাবার নাম আর্নল্ড স্পিৎজ ও মাতার নাম লেনোর সিলভিয়া। পরিবারটি ইহুদি। বাবা হাঙ্গেরীয় ও মা রুশ। দুই বছর বয়সে স্পিৎজের পরিবার হাওয়াইয়ের হনোলুলু এলাকায় স্থানান্তরিত হয়। সেখানকার ওয়াইকিকি সৈকতে প্রতিদিন সাঁতার কাটতেন। লেনোর স্পিৎজ ১৯৬৮ সালে টাইমের প্রতিবেদককে বলেন যে, মহাসাগরে একটি ছোট্ট বাচ্চা সাঁতার কাটছে। সে দৌড়ে যাচ্ছে যেন আত্মহননের দিকে এগুচ্ছে। ছয় বছর বয়সে তার পরিবার ক্যালিফোর্নিয়ার সাক্রামেন্তোয় পুনরায় স্থানান্তরিত হয়। সেখানকার স্থানীয় সুইমিং ক্লাবে প্রতিদ্বন্দ্বিতায় অবতীর্ণ হতে থাকেন। নয় বছর বয়সে সাক্রামেন্তোর আর্ডেন হিলস সুইম ক্লাবে প্রশিক্ষণ নিতে থাকেন। এখানে তার কোচের দায়িত্ব পালন করতেন শার্ম চাভুর। তিনিই পরবর্তীকালে স্পিৎজের পরামর্শদাতার ভূমিকায় অবতীর্ণ হয়েছিলেন।
খেলোয়াড়ী জীবন
১৯৬৭ সালের প্যান আমেরিকান গেমসে পাঁচটি স্বর্ণপদক পান। পরবর্তীতে রিও দি জানেইরুতে অনুষ্ঠিত ২০০৭ সালের প্রতিযোগিতায় ব্রাজিলীয় সাঁতারু থিয়াগো পেরেইরা ছয়টি স্বর্ণপদক জিতে তার এ রেকর্ডটি ম্লান করে দেন।
ইতোমধ্যেই দশটি বিশ্বরেকর্ডের অধিকারী স্পিৎজ মেক্সিকো অলিম্পিকে অংশ নেন। ১৯৬৮ সালের গ্রীষ্মকালীন অলিম্পিকে তিনি ছয়টি স্বর্ণ জেতেন। দলগত পর্যায়ে তিনি কেবল দুইটি স্বর্ণপদকধারী হন। তন্মধ্যে ৪×১০০ মিটার ফ্রিস্টাইল রিলেতে ৩:৩১.৭০ ও ৪×২০০ মিটারের ফ্রিস্টাইল রিলেতে সময় নেয় ৭:৫২.৩৩। এছাড়াও ১০০ মিটার বাটারফ্লাইয়ে ৫৬.৪০ সময় নিয়ে দ্বিতীয় হন। এ বিষয়ে সতীর্থ মার্কিন সাঁতারু ডগ রাসেলের কাছে আধা সেকেন্ডের ব্যবধানে পরাজিত হন। অথচ, এ বিষয়ে তিনি বিশ্বরেকর্ডের অধিকারী ছিলেন ও ঐ বছরে পূর্বেকার দশটি স্বাক্ষাতে রাসেলেকে হারিয়েছিলেন।
অবসর
মিউনিখ অলিম্পিকের পর স্পিৎজ প্রতিযোগিতায় অংশগ্রহণ করা থেকে নিজেকে বিরত রাখেন। অথচ, তখন তার বয়স মাত্র ২২ বছর ছিল। ১৯৯৯ সালে ইএসপিএনসেঞ্চুরি ৫০ গ্রেটেস্ট অ্যাথলেটসে তাকে তালিকার ৩৩ নম্বরে রাখা হয়। এ তালিকায় তিনিই ছিলেন একমাত্র সাঁতারু।
৪১ বছর বয়সে ১৯৯২ সালের গ্রীষ্মকালীন অলিম্পিকের মাধ্যমে ক্রীড়াঙ্গনে ফিরে আসার চেষ্টা চালান। চলচ্চিত্রকার বাড গ্রীনস্প্যান তাকে এক মিলিয়ন ডলারের প্রস্তাবনা দেন যদি তিনি কৃতকার্য হন। কিন্তু তিনি বাছাইপর্বের গণ্ডী পেরুতে পারেননি। তবে ২০ বছর পূর্বেকার তার পদক জয়ী সময়ের কাছাকাছি ছিলেন। অলিম্পিক বাছাইয়ে যোগ্যতা নির্ধারণকল্পে প্রয়োজনীয় সময়ের চেয়ে দুই সেকেন্ড পিছনে ছিলেন তিনি। তবে, ২০০৮ সালের গ্রীষ্মকালীন অলিম্পিকে প্রমিলা সাঁতারু স্পিৎজের বয়স নিয়েই সফলভাবে ডরা টোরেস অলিম্পিকে ফিরে এসেছিলেন।
অর্জনসমূহ
১৯৬৮ থেকে ১৯৭২ সালের মধ্যে স্পিৎজ অলিম্পিক প্রতিযোগিতায় নয় স্বর্ণপদকের পাশাপাশি একটি রৌপ্যপদক ও একটি ব্রোঞ্জপদক লাভ করেন তিনি। প্যান আমেরিকান গেমসে পেয়েছেন পাঁচ স্বর্ণ, ৩১বার অ্যামেচার অ্যাথলেটিক ইউনিয়নের (এএইউ) শিরোপাসহ আটবার ন্যাশনাল কলেজিয়েট অ্যাথলেটিক অ্যাসোসিয়েশনের (এনসিএএ) শিরোপা পেয়েছেন। এ সময়কালে তিনি ৩৫বার বিশ্বরেকর্ড স্থাপন করেন। তন্মধ্যে একটি অনুশীলনীতেও আরেকটি অনানুষ্ঠানিক বিশ্বরেকর্ড ছিল।
সুইমিং ওয়ার্ল্ড ম্যাগাজিন কর্তৃক ১৯৬৯, ১৯৭১ ও ১৯৭২ সালে তিনি বর্ষসেরা বিশ্ব সাঁতারুর মর্যাদায় অধিষ্ঠিত হন। তৃতীয় ক্রীড়াবিদ হিসেবে নয়টি অলিম্পিক স্বর্ণপদক জয় করেছেন তিনি। ১৯৮৫ সালের মাকাবিয়া গেমসে মশাল প্রজ্জ্বলনের অধিকার লাভ করেন তিনি।
১৯৭৭ সালে আন্তর্জাতিক সাঁতার হল অব ফেম, ১৯৭৯ সালে আন্তর্জাতিক ইহুদি ক্রীড়া হল অব ফেম, ১৯৮৩ সালে মার্কিন যুক্তরাষ্ট্র অলিম্পিক হল অব ফেম, ২০০৭ সালে স্যান জোস স্পোর্টস হল অব ফেমে অন্তর্ভূক্তি ঘটে তার।
জুলাই, ২০১২ সালে ইস্তাম্বুলের ২০২০ সালের গ্রীষ্মকালীন অলিম্পিক আয়োজনে দরপত্রের নিলামে তাকে নিযুক্ত করা হয়।
ব্যক্তিগত জীবন
তার সময়কালে যখন অন্যান্য সাঁতারুরা শরীরের অবাঞ্চিত লোম রাখা থেকে বিরত থাকতো, তখন তিনি গোঁফ নিয়ে সাঁতরাতেন। এ বিষয়ে তাকে প্রশ্ন করা হলে তিনি জানান যে, কলেজে অবস্থানকালে একজন কোচ তাকে বলেছিলেন তার কখনো গোঁফ উঠবে না। চার মাসের অধ্যবসায়ের পর গোঁফ বড় হতে থাকে। স্পিৎজ এরজন্য গর্ববোধ করেন ও গোঁফকে সৌভাগ্যের প্রতীকরূপে আখ্যায়িত করেন। রুশ কোচ তার গোঁফের বিষয়ে আগ্রহ প্রকাশ করেন। তিনি দ্রুত অন্যান্য কোচদের এ বিষয়ে জানান। ফলশ্রুতিতে পরের বছর প্রত্যেক রুশ সাঁতারু গোঁফ নিয়ে প্রতিযোগিতায় অবতীর্ণ হয়েছিলেন।
আবতাহা মাকসুদ
আবতাহা মাকসুদ (জন্ম ১১ জুন ১৯৯৯) একজন স্কটিশ ক্রিকেটার । তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে স্কটল্যান্ড মহিলা জাতীয় ক্রিকেট দলের হয়ে খেলেছিলেন ।
২০১৮ সালের জুনে, তাকে আইসিসি মহিলা বিশ্ব টি-টোয়েন্টি বাছাইপর্ব প্রতিযোগিতার জন্য স্কটল্যান্ডের দলে জায়গা দেওয়া হয়েছিল। তিনি জুলাই ২০১৮-তে বিশ্ব টি-টোয়েন্টি বাছাইপর্বে উগান্ডার বিপক্ষে স্কটল্যান্ডের হয়ে তার মহিলাদের টি-টোয়েন্টি আন্তর্জাতিক (ডব্লিউটি টুয়েন্টি )-তে অভিষেক করেছেন।
২০১৯ সালের মে মাসে স্পেনের আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের দলে জায়গা দেওয়া হয়েছিল। আগস্ট ২০১৯ এ, স্কটল্যান্ডের ২০১৯ আইসিসি মহিলা ওয়ার্ল্ড টি-টোয়েন্টি বাছাইপর্ব প্রতিযোগিতার জন্য তাকে স্কটল্যান্ডের দলে জায়গা দেওয়া হয়েছিল।
তিনি পাকিস্তান থেকে আগত অভিবাসীদের মেয়ে।
মুখ ও মুখোশ
মুখ ও মুখোশ বাংলাদেশের (তৎকালীন পূর্ব পাকিস্তানের) প্রথম স্থানীয়ভাবে নির্মিত পূর্ণদৈর্ঘ্য সবাক চলচ্চিত্র। ১৯৫৬ সালের ৩ আগস্ট মুক্তিপ্রাপ্ত এই ছবিটি পরিচালনা করেন আব্দুল জব্বার খান। ইকবাল ফিল্মস্‌ এই ছবিটি অর্থায়ন ও চিত্রায়নে সহায়তা করে। চলচ্চিত্রটির প্রথম প্রদর্শনী হয় মুকুল টকিজে (বর্তমান আজাদ প্রেক্ষাগৃহ)। এটি ঢাকার রূপমহল, চট্টগ্রামের নিরালা, নারায়ণগঞ্জের ডায়মন্ড ও খুলনার উল্লাসিনী প্রেক্ষাগৃহে একযোগে মুক্তি পায়। সেই অঞ্চলের প্রথম চলচ্চিত্র হিসাবে দর্শকমহলে এটি নিয়ে আগ্রহের সৃষ্টি হয়। চলচ্চিত্রটি প্রথম দফায় মুক্তির পর ৪৮,০০০ রুপি আয় করে।
ইতিহাস
ডান|থাম্ব|মুখ ও মুখোশ চলচ্চিত্রের একটি দৃশ্যে আবদুল জব্বার খান রচিত ফরিদপুরে সংঘটিত একটি ডাকাতির কাহিনীকে উপজীব্য করে লেখা ডাকাত নাটক হতে চলচ্চিত্রটির কাহিনী নেয়া হয়। ১৯৫৩ সালে তিনি চলচ্চিত্রটির কাজ শুরু করেন। সে সময় দৃশ্যত পূর্ব পাকিস্তানে নিজস্ব কোন চলচ্চিত্র শিল্প গড়ে উঠেনি। স্থানীয় সিনেমা হলগুলোতে কলকাতা অথবা লাহোরের চলচ্চিত্র প্রদর্শিত হতো। পশ্চিম পাকিস্তানের চলচ্চিত্র প্রযোজক এফ. দোসানির পূর্ব পাকিস্তানে চলচ্চিত্র প্রযোজনার ব্যাপারে নেতিবাচক মন্তব্যে ক্ষুব্ধ হয়ে জব্বার খান চলচ্চিত্রটি নির্মাণে উদ্যোগী হন। জব্বার খান দুই বছর ধরে ছবিটির কাজ করেন। ১৯৫৪ সালের ৬ই আগস্ট আবদুল জব্বার খান তার পরিচালনায় প্রথম সবাক চলচ্চিত্র ‘মুখ ও মুখোশ’-এর মহরত করেন হোটেল শাহবাগে। তৎকালীন পূর্ব পাকিস্তানের গভর্নর ইস্কান্দার মির্জা ছবির মহরতের উদ্বোধন করেন। স্থানীয় অভিনেতারা, চলচ্চিত্রে অভিনয়ের পূর্ব অভিজ্ঞতা ছাড়াই বিনা পারিশ্রমিকে এই ছবিতে অভিনয় করেন। স্থানীয়ভাবে কোন ফিল্ম প্রোডাকশন স্টুডিও না থাকায়, ছবির নেগেটিভ ডেভেলপের জন্য লাহোরে পাঠানো হয়। লাহোরের শাহনূর স্টুডিওতে ‘মুখ ও মুখোশ’-এর পরিস্ফুটন কাজ সম্পন্ন হয়। ১৯৫৬ সালে ছবির কাজ শেষ হয় কিন্তু তিনি ছবিটি নিয়ে প্রথমে ঢাকায় ফেরার অনুমতি পাননি। ‘মুখ ও মুখোশ’র প্রথম প্রদর্শনী হয় লাহোরে। ঢাকায় ফিরে আসার পর ছবিটি প্রদর্শনীর বিষয়ে কোন প্রেক্ষাগৃহের মালিকের কাছ থেকে আশানুরূপ সাড়াও পাননি। তবে এ অবস্থা কাটাতে বেশি সময় লাগেনি। অল্পদিন পরেই ‘মুখ ও মুখোশ’ ঢাকা, নারায়ণগঞ্জ, চট্টগ্রাম এবং খুলনার উল্লাসিনী সিনেমায় একযোগে প্রদর্শিত হয়। ছবিটির প্রিমিয়ার শো অনুষ্ঠিত হয় রূপমহল প্রেক্ষাগৃহে।
অভিনয় শিল্পী
অভিনেতা ইনাম আহমেদ ছবিটির প্রধান চরিত্রে উপস্থিত ছিলেন এবং খান নিজেই দ্বিতীয় প্রধান চরিত্রে অভিনয় করেছিলেন। প্রধান অভিনেত্রী পূর্ণিমা সেনগুপ্তা চট্টগ্রামের পাথরঘাটা থেকে অভিনয় করেছিলেন।
মুক্তি
১৯৫৩ সালের ডিসেম্বরে চলচ্চিত্র নির্মাণ শুরু হলেও, ১৯৫৪ সালের ৬ আগস্ট ঢাকার হোটেল শাহবাগে (বর্তমানে বিলুপ্ত) উদ্বোধনী অনুষ্ঠান হয়েছিল। এটি উদ্বোধন করেন তৎকালীন পূর্ব বাংলার গভর্নর ইস্কান্দার মির্জা।
১৯৫৬ সালের ৩ আগস্ট, ছবিটি সদরঘাটের রূপমহল সিনেমা হলে (বর্তমানে বিলুপ্ত) মুক্তি পায়। মুক্তি অনুষ্ঠানের উদ্বোধন করেন তৎকালীন পূর্ব পাকিস্তানের গভর্নর এ. কে. ফজলুল হক। ছবিটির অন্য তিনটি প্রিন্ট চট্টগ্রামের নিরালা, নারায়ণগঞ্জের ডায়মন্ড এবং খুলনার উল্লাসিনী সিনেমা হলে প্রদর্শিত হয়।
উত্তরাধিকার
২০২২ সালের আগস্টে, আসল স্ক্রিপ্ট, পর্দার পিছনের স্থিরচিত্র এবং ছবিতে ব্যবহৃত একটি পিয়ানো আনুষ্ঠানিকভাবে বাংলাদেশ ফিল্ম আর্কাইভ (বিএফএ) জেসমিন জামান কর্তৃক হস্তান্তর করা হয়েছিল, যিনি ইকবাল ফিল্মসের মালিক নুরুজ্জামানের কন্যা ছিলেন। সুরকার সমর দাস ছবির স্কোর লিখতে পিয়ানো ব্যবহার করেন। নারায়ণগঞ্জের ঢাকেশ্বরী কটন মিলের তৎকালীন ব্যবস্থাপনা পরিচালক ছিলেন একজন ব্রিটিশের কাছ থেকে নুরুজ্জামান ১৮৮১ থেকে ১৮৯২ সালের মধ্যে জেজে হপকিনসন পিয়ানো কোম্পানির তৈরি পিয়ানোটি কিনেছিলেন।
ধুপি
ধুপি (বৈজ্ঞানিক নাম: Pseudozizeeria maha(Kollar)) এক প্রজাতির ছোট আকারের প্রজাপতি যার শরীর ও ডানা হালকা ধূসর-খয়েরি বর্ণের এবং বিন্দু দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।
আকার
ধুপি এর প্রসারিত অবস্থায় ডানার আকার ২৬-৩০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ধুপি এর উপপ্রজাতিসমূহ হল-
বিস্তার
সারা ভারত জুড়ে এদের উপস্থিতি। সিকিমের প্রায় ৮০০০ফুট উচ্চতা পর্যন্ত এদের দেখা যায়। এছাড়া নেপাল, তিব্বত, মায়ানমার, চীন, জাপানেও এদের দেখা মেলে।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ ধুপির ওপর-পিঠ হালকা নীলচে আকাশি বর্ণের। ডানার প্রান্ত বরাবর সরু কালচে পাড় থাকে। স্ত্রী ধুপি খয়েরি বর্ণের এবং ডানার গোড়ার কাছে ঘষা ঘষা নীলচে গুঁড়ো গুঁড়ো ভাব লক্ষ্য করা যায়। নিচের পিঠ হালকা ধূসর খয়রি এবং ডানার ওপর গাঢ় রঙের বিন্দু আঁকা। সামনের ডানার খোপ সেষ হয়েছে একটা বাঁকা দাগে। খোপের মধ্যে একটা কালো দাগ দেখা যায়। পিছনের ডানার প্রান্ত বরাবর বিন্দুর সারি থাকে। মাঝ আঁচলে কালচে খয়েরি বিন্দুর সারি অনেকটা কাস্তের আকারে।
পুরুষ
ডানার উপরিতল রূপলী হালকা নীল। নির্দিষ্ট কিছুপ্রকার আলোতে এদের ডানায় একধরনের দাগযুক্ত দীপ্তি অথবা জেল্লা দেখা যায়। সামনের ডানার কোস্টার এপিকাল অর্দ্ধ সংকীর্ন ভাবে এবং টার্মিনাল প্রান্তরেখা বাইরের দিকে একটি অস্পষ্ট কালো রেখা দ্বারা সীমায়িত অথবা ঘেরা। পিছনের ডানায় কোস্টা চওড়া ভাবে এবং টার্মেন কিছুটা সংকীর্ন ভাবে ধূসর কালো বর্ণের। টার্মেনের কালচে কিনারা কমবেশি সংকীর্ন অথবা চওড়া। এছাড়া, একসারি খুব আবছা এবং অস্পষ্ট সাবটার্মিনাল ছোপ রয়েছে যেগুলি ধূসর কালো টার্মিনাল প্রান্তরেখা অপেক্ষা বেশি কালো।
ডানার নিম্নতল ঈষৎ বাদামী এবং ছাই রঙের মিশ্রণ। সামনের ডানায় সেল এ একটি ছোপ রয়েছে। ডিসকোসেলুলার অংশে একটি তীর্যক অর্ধচন্দ্রাকৃতি ছোপ এবং ভিতরের দিকে বাঁকা ৮টি কালো ডিসকাল ছোপের একটি তীর্যক সারি বিদ্যমান। উল্লিখিত প্রতিটি ছোপ (অর্ধচন্দ্রাকৃতি ছোপ এবং ডিসকাল ছোপগুলি) সরু সাদা কিনারা দ্বারা পরিবেস্টিত। ডিসকাল ছোপ এর সারির পশ্চাতবর্তী ছোপ দুটি জোড়া। এদের খানিক দূরে একসারি পোস্টডিসকাল এবং অপর একসারি সাবটার্মিনাল ছোট তেরচা ধূসর কালো অস্পষ্ট ছোপ বক্রাকারে এবং প্রায় সমান্তরাল ভাবে অবস্থিত। এদের পরে টার্মিনাল প্রান্তরেখার সমান্তরাল এবং বক্র একটি অয়ান্টি সিলিয়ারী কালো রেখা চোখে পড়ে। ডিসকাল, পোস্টডিসকাল এবং সাবটার্মিনাল ছোপের সারিগুলির মধ্যবর্তী অংশের মূল রঙ ডানার বাকী অংশের রঙ অপেক্ষা ফ্যাকাশে। পিছনের ডানায় সাববেসাল অংশে ইষদ বক্রাকার ৪টি ক্ষুদ্র ছোপ এর একটি সারি অবস্থিত। ডিসকোসেলুলার অংশে একটি ছোট ইশদ বাঁকানো রেখা পরিলক্ষিত হয় যার পরেই অতি বক্রভাবে ৮টি ছোট কালো ডিসকাল ছপের সারি। উক্ত সমস্ত ছোপগুলি এবং ছোট বক্র রেখাটিও সরু সাদা কিনারা দ্বারা পরিবেষ্টিত।
ডিসকাল ছোপের সারির প্যশ্চাতভাগের দুটি ছোপ সামনের ডানার মত যুগ্ম অথবা জোড়ায় স্থাপিত। পোস্টডিসকাল অংশের শেষপ্রান্তে সামনের ডানার অনুরূপ ধূসর এবং অস্পষ্ট ছোপের দুটি প্রায় সমান্ত্রাল বক্রাকার সারি বিদ্যমান (এই সারি দুটির ছোপগুলি সামনের ডানা অপেক্ষা পিছনের ডানায় অপেক্ষাকৃত বেশি অর্ধচন্দ্রাকার)। উক্ত দুই সারির এবং ডিসকাল ও পোস্টডিসকাল চোপের সারির মধ্যবর্তী অংশের রঙ সামনের ডানার মত একইরকম ভাবে ইষদ ফ্যাকাশে। টার্মিনাল অংশে সিলিয়া অথবা প্বার্শপ্রান্তিক রোয়ার সামান্য নিচে টার্মেন জুড়ে একটি সরু কালো রেখা রয়েছে। উভয় ডানার সিলিয়া অথবা প্বার্শপ্রান্তিক রোয়া সাদাটে বাদামী, সামনের ডানার অগ্রভাগে রোয়া অধিকতর ঘন বাদামী বর্নের।
শুংগ, মাথা, থোরাক্স এবং উদর উপরিতলে ঘন বাদামী। শুংগ সাদা সূক্ষ্ম বলয়যুক্ত। একদম নতুন নমুনাতে বক্ষদেশ (থরাক্স) এবং উদরে উপরিতলে ঈষৎ হালকা নীল আভা চোখে পড়ে। নিম্নতলে পাল্পি, বক্ষদেশ এবং উদরদেশ সাদা।
স্ত্রী
ডানার উপরিতল এর মূল রঙ হালকা বাদামী ও কালো মেশানো। উভয় ডানার বেসাল অর্ধ ঈষৎ হালকা নীল রঙ্গে ছাওয়া। সিলিয়া অথবা প্বার্শপ্রান্তিক রোয়ার নিচে সরু কালো রেখাটি উভয় ডানাতেই বিদ্যমান। পিছনের ডানায়, পুরুষ নমুনার মতই, একসাতি আবছা সাবটার্মিনাল ছোপ রয়েছে।
ডানার নিম্নতল পুরুষ নমুনারই অনুরূপ।শুধুমাত্র মূল রঙ অপেক্ষাকৃত ঘন। ডানার দাগ ছোপ গুলি পুরুষ অপেক্ষা বড় এবং আরো সুস্পষ্টভাবে প্রতীয়মান।
শুংগ, মাথা, বক্ষ ও উদর পুরুষ নমুনার অনুরূপ, তবে একদম নতুন নমুনাতে বক্ষ ও উদরে পুরুষের ন্যায় ইষদ হালকা নীল আভা অনুপস্থিত।
পুরুষ
অন্যান্য নমুনাতে টার্মিনাল কিনারাটি অপেক্ষেকৃত চওড়া, পূর্বোক্ত বন্ধনীর আকার ধারণ করেছে যেটি সিলিয়ার নিম্নের কালো সরু রেখাটির সাথে মিশেছে। টার্মেন এর এই কিনারা অথবা প্রান্তরেখাটি কখনো নিয়মিত অথবা সমান। আবার কখনো সরু রেখা থেকে শীর্ষের দিকে উঠে যাওয়া কালো চওড়া পটিতে পরিবর্তিত হয়েছে। পিছনের ডানায় টার্মিনাল কালো প্রান্তরেখাটি আর্দ্র ঋতুরূপের তুলনায় অপেক্ষাকৃত সরু এবং প্রায়শই আরো সরু হয়ে সিলিয়ায় অবস্থিত একটি কালো রেখায় পরিলক্ষিত হয়, যার ভিতরের দিকে একসারি কালো ছোপ চোখে পড়ে। মাঝেমধ্যে এই ছোপগুলি রেখাটিকে ঘিরেছে, আবার মাঝেমধ্যে রেখাটির সাথে মিশে গেছে।
ডানার নিম্নতল আর্দ্র রূপেরি অনুরূপ, তবে ডানার মূল রঙ তুলনামূলক ফ্যাকাসে এবং কিছু নমুনাতে খুবই ফ্যাকাশে। সামনে এবং পিছনের উভয় ডানার দাগ ছোপগুলি আর্দ্ররূপের নমুনার মতই। টার্মিনাল দাগ ছোপগুলি মাঝেমধ্যেই  অবলুপ্ত অথবা অস্পষ্ট। সিলিয়া অথবা প্বার্শপ্রান্তিক রোয়া সাদাটে ধরনের। শুংগ, মাথা, বক্ষ এবং উদর আর্দ্রঋতুরূপের অনুরূপ।
স্ত্রী
শুষ্কঋতুরূপের স্ত্রী নমুনা আর্দ্ররূপের স্ত্রী নমুনার সাথে সাদৃশ্যযুক্ত, তবে পুরুষ নমুনার সাথে সাদৃশ্য বেশি। হালকা রূপালী নীল বর্নচ্ছায় অংশ খুবই অনিয়মিত। ডানার নিম্নতল পুরুষ নমুনার অনুরূপ, মূল রঙ ইষদ ঘন অথবা কালচে। এদের অন্যান্য রূপ বর্তমান।
আচরণ
এদের সাধারনত পুকুর পাড়ের ঘাস জমিতে, নালার ধারে ধারে ঘাস-গুল্মের ঝোপে মাটির কাছাকাছি এদের উড়তে দেখা যায়। এরা খোলামেলা জায়গা পছন্দ করে। ধুপিদের ওড়ার ধরন কমজোরি। ছোট ছোট গুল্ম জাতীয় গাছের ফুলের মধু পান করে।
ডিম
ধুপিরা ডিম পাড়ে পাতার নিচের পিঠে। আমরুল (Oxalis corniculata)পাতার বোঁটা এবং কান্ডের সংযোগস্থলে ডিম পাড়তেও দেখা যায়। ডিম হালকা আকাশি বর্ণের হয়।
আহার্য উদ্ভিদ
এই শূককীট Leguminosae,Acanthaceae,Tephrosia প্রজাতির গাছের কচি পাতার রসালো অংশ আহার করে।
মূককীট
এরা সাধারনত পাতার নিচে অথবা পাথরের গায়ে শূককীট তৈরী করে। শরীরের পশ্চাত অংশ এবং একটা বেড় দিয়ে মূককীট আটকানো থাকে।
বালকাণ্ড
বালকাণ্ড বা আদিকাণ্ড হল রামায়ণের প্রথম সর্গ । এই সর্গে বর্ণিত ঘটনাবলী হল :
শান রাজ্য
শান রাজ্য (বার্মিজ: ရှမ်းပြည်နယ်, উচ্চারিত [ʃáɴ pjìnɛ]; শান: မိူင်း တႆး [məŋ.táj]) মিয়ানমারের একটি রাষ্ট্র। শান রাজ্যের উত্তর সীমান্তে চীন, পূর্বে লাওস, দক্ষিণে থাইল্যান্ড এবং পশ্চিমে বার্মার পাঁচটি প্রশাসনিক বিভাগ। মায়ানমারের ১৪টি প্রশাসনিক বিভাগের মধ্যে শান রাজ্য বৃহত্তম, ১৫৫,৮০০ বর্গ কিমি জুড়ে, যা বার্মার মোট এলাকা প্রায় এক চতুর্থাংশ। বার্মিজরা তাইওয়ানকে শান মানুষ বলে অভিহিত করত, যা এলাকায় বসবাসকারী বেশ কয়েকটি জাতিগত গোষ্ঠীর মধ্যে সংখ্যাগরিষ্ঠ। শান মূলত গ্রামীণ, উল্লেখযোগ্য আকারের মাত্র তিনটি শহর: ল্যাশিও, কেনংটুং এবং রাজধানী, তাইংগী। [4] তাঙ্গাঙ্গি ১৫০.৭ কিলোমিটার উত্তর পূর্বের রাজধানী নয়পিতো।অনেক জাতিগত গোষ্ঠীর কারণে , শান রাজ্যটি বেশ কয়েকটি সশস্ত্র জাতিগত বাহিনীর আবাসস্থল। সামরিক বাহিনী বেশিরভাগ গোষ্ঠীর সাথে যুদ্ধবিরতি চুক্তিতে স্বাক্ষর করেছে, তাস্বত্তেও রাজ্যের বিশাল অঞ্চলগুলি, বিশেষ করে সালভিন নদীর পূর্ব দিকে, কেন্দ্রীয় সরকারের নিয়ন্ত্রণের বাইরে রয়ে গেছে, এবং সাম্প্রতিক বছরগুলোতে ব্যাপক জাতিগত-হান-চীনা অর্থনৈতিক ও রাজনৈতিক প্রভাব বাড়ছে।
ইতিহাস
শান রাজ্য বার্মিজ শান রাজ্যের উত্তরাধিকারী রাষ্ট্র, রাজকীয় রাজ্যগুলি যা ইরাওয়াদি উপত্যকা ভিত্তিক বার্মিজ রাজ্যের নিয়ন্ত্রণে ছিল।ঐতিহাসিক তাই-শান রাজ্যগুলি বার্মিজ শান রাজ্যগুলির পাশে বিস্তৃত ছিল, উত্তর-পশ্চিমে আসামের পূর্ণ-রাজ্যের রাজ্যগুলি পূর্বের লান ঝাং থেকে দক্ষিণ-পূর্ব দিকে লানা এবং আয়ুথায়ায় এবং পাশাপাশি বিভিন্ন ক্ষুদ্র রাজকীয় রাজ্যের অন্তর্গত বর্তমানে উত্তর চীন রাজ্য, উত্তর সাগাং বিভাগ, কাচিন রাজ্য, মায়ানমারের কায়াহ রাজ্য এবং লাওস, থাইল্যান্ড এবং চীনের ইউনান-এর দক্ষিণ-পশ্চিম অংশে অবস্থিত। বার্মিজ শান রাজ্যের সংজ্ঞা ১৩ তম থেকে ১৬ তম শতাব্দীর আভা কিংডম এবং হ্যান্থওয়াডি কিংডমকে অন্তর্ভুক্ত করে না, যদিও এই রাজ্যের প্রতিষ্ঠাতা যথাক্রমে বার্মানাইজড শান এবং মনিয়েড শান  ছিলেন।
প্রাথমিক ইতিহাস
প্যাগান রাজত্বকালে শান পাহাড়ে শান রাজ্যের প্রথম প্রতিষ্ঠা শুরু হয়েছিল এবং ১২৮৭ সালের পর প্যাগান রাজ্য মঙ্গোলের কাছে পরাজিত হয়েছিল। মঙ্গোলদের সাথে শানরা দক্ষিণ দিক থেকে এসেছিল, উত্তর-পশ্চিমাঞ্চলীয় সাগাং ডিভিশন থেকে কচিন পাহাড় পর্যন্ত বর্তমান বার্মার পূর্বাঞ্চলের উত্তরে উত্তরের বেশিরভাগ  শান পাহাড়ে শানরা অধিপত্য স্থাপন করেছিল এবং বর্তমানকালের শান পাহাড়ে এসেছিল।  সর্বাধিক শক্তিশালী শান রাজ্যের মধ্যে মং ইয়াং (মহনিন) এবং মং কাং (মুোগুং)  বর্তমান কাচিন রাজ্য, পরবর্তীকালে উত্তরাঞ্চলীয় শান রাজ্যে হেসেভি (থিন্নি), হিসপো (থিবো) এবং মং মিত্র (মোমিক)।  উত্তর পশ্চিমের সাগিং বিভাগের কালে, শান রাজ্যে ইয়ওনঘে (নিউয়াংশে) এবং কেংটংং (কিংসংংং) এবং কায়াহ রাজ্যের মং পাই (মোবিয়ে) এর মতো ছোট শান রাজ্যগুলি আরও শক্তিশালী করার কনফেডারেশন গঠন করেছিল। নতুন প্রতিষ্ঠিত শান রাষ্ট্রগুলি বহু জাতিগত ছিল, যা চীনের অন্যান্য সংখ্যালঘু সংখ্যালঘুদের অন্তর্ভুক্ত ছিল, যেমন চিন, কাচিন, ওয়, তাঙ, লিসু, লাহু, পা ও হে, কায়াহ ইত্যাদি। যদিও বার্মানাইজড শান প্রতিষ্ঠিত হয়েছিল কেন্দ্রীয় বার্মা, অন্যান্য শান রাজ্যের উপর বিশেষ করে মহনিন, সারা বছর ধরে অব্যাহতভাবে আভা অঞ্চলে অভিযান চালাত। শান রাজ্যের মহনিনের নেতৃত্বাধীন কনফেডারেশন অবশেষে  ১৫২৭ সালে আভা জয় করে।
প্রশাসনিক বিভাগ
শান রাজ্যটি ঐতিহ্যগতভাবে তিন উপ-রাজ্যে বিভক্ত: উত্তর শান রাজ্য, পূর্ব শান রাজ্য এবং দক্ষিণ শান রাজ্য। এটি আনুষ্ঠানিকভাবে ১১টি জেলায় বিভক্ত ।
অ্যালুমিনিয়াম অক্সাইড
অ্যালুমিনিয়াম অক্সাইড একটি অজৈব রাসায়নিক যৌগ যা অ্যালুমিনিয়াম এবং অক্সিজেনের সমন্বয়ে গঠিত। এর রাসায়নিক সংকেত
Al2O3
। এটি সাধারণত ‘অ্যালুমিনা’ নামে পরিচিত হলেও অ্যালোক্সাইড, অ্যালোক্সাইট বা অ্যালানডাম সহ এর বেশ কিছু নাম রয়েছে।
বেঞ্জামিন উইলিয়াম ওয়াইট
বেঞ্জামিন উইলিয়াম ওয়াইট (Ben White; জন্ম: ১০ অক্টোবর ১৯৯৭; বেন ওয়াইট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলেন।
ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে ওয়াইট ফুটবল জগতে প্রবেশ করেছেন এবং পরবর্তীকালে ব্রাইটনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, ব্রাইটনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ব্রাইটনের হয়ে চার মৌসুমে ৩৬ ম্যাচে অংশগ্রহণ করেছেন। মাঝে তিনি নিউপোর্ট কাউন্টি, পিটারবরো ইউনাইটেড এবং লিডস ইউনাইটেডের হয়ে ধারে খেলেছেন। ২০২১–২২ মৌসুমে, তিনি প্রায় ৫৯ মিলিয়ন ইউরোর বিনিময়ে ব্রাইটন হতে ইংরেজ ক্লাব আর্সেনালে যোগদান করেছেন।
২০২১ সালে, ওয়াইট ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। তিনি ইংল্যান্ডের হয়ে উয়েফা ইউরো ২০২০-এ অংশগ্রহণ করেছেন, যেখানে তিনি গ্যারেথ সাউথগেটের অধীনে রানার-আপ হয়েছেন।
ব্যক্তিগতভাবে, ওয়াইট বেশ কিছু পুরস্কার জয়লাভ করেছেন, যার মধ্যে ২০১৭–১৮ মৌসুমে নিউপোর্ট কাউন্টির বর্ষসেরা খেলোয়াড় এবং ২০২০–২১ মৌসুমে ব্রাইটনের বর্ষসেরা খেলোয়াড়ের পুরস্কার অন্যতম। দলগতভাবে, ওয়াইট এপর্যন্ত ১টি শিরোপা জয়লাভ করেছেন, যা তিনি লিডস ইউনাইটেডের হয়ে জয়লাভ করেছেন।
প্রারম্ভিক জীবন
বেঞ্জামিন উইলিয়াম ওয়াইট ১৯৯৭ সালের ১০ই অক্টোবর তারিখে ইংল্যান্ডের পুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্যাথে প্যাসিফিক
ইতিহাস
এই বিমান সংস্থা টি অস্ট্রেলিয়ান, সিডনি এইচ ডি কান্ত্জো এবং আমেরিকান, রয় সি ফার্রেল এর দ্বারা ১৯৪৬ সালে ২৪সে সেপ্টেম্বর প্রতিষ্ঠিত হয়েছিল। উভয় পুরুষ ই প্রাক্তন বিমান বাহিনীর পাইলট ছিল দি হাম্প নামক হিমালয় পর্বত এর উপর একটি রুট এর উপর উড়েছিল। দুইজনেই এইচকে$১ দিয়ে বিমান সংস্থা টি রেজিস্টার করেছিল। যদিও ব্যাপারটা প্রথমে সাংহাই ভিত্তিক ছিল কিন্তু পরে এই দুই ব্যক্তি হংকং এ সরে যায় এবং সেখান থেকেই তারা আনুষ্ঠানিকভাবে ক্যাথে প্যাসিফিক শুরু করেন| চীন কে দেওয়া প্রাচীন নামের নামে তারা এটাকে নামকরণ করে ক্যাথে এবং প্যাসিফিক কারণ ফার্রেল এর ধারণা ছিল যে তারা এক দিন প্যাসিফিক জুড়ে উড়বে (যেটা ঘটেছিল ১৯৭০ সালে)। এই কোম্পানীর চীনা নাম, "國泰" একটি চীনা বাগ্ধারা থেকে আসে যার অর্থ হলো "গ্র্যান্ড এবং শান্তিপূর্ণ অবস্থা"|
উপকথা অনুযায়ী, এয়ারলাইন এর অনন্য নাম ম্যানিলা হোটেলের বার এ ফার্রেল এবং কিছু বিদেশী প্রতিনিধি দ্বারা ভাবা হয়েছিল। এই বিমান সংস্থা টি প্রাথমিকভাবে হংকং, সিডনি, ম্যানিলা, সিঙ্গাপুর, সাংহাই এবং ক্যান্টন এর রুট এ উড়তো যখন নির্ধারিত সেবা শুধুমাত্র ব্যাংকক, ম্যানিলা এবং ]]সিঙ্গাপুর]] এর মধ্যে সীমাবদ্ধ ছিল।
১৯৪৮ সালে বাটারফ্লাই ও শোয়াইর (এখন শোয়াইর গ্রুপ নামে পরিচিত) ক্যাথে প্যাসিফিক এর ৪৫% শেয়ার কিনে নেয়, অস্ট্রেলিয়ান ন্যাশনাল এয়ারওয়েজের কাছে ৩৫% শেয়ার এবং ফার্রেল এবং ডি কান্ত্জো, উভয় এর কাছে ১০% করে। নতুন কোম্পানী টি ১৯৪৮ সালে ১লা জুলাই তাদের অপারেশন শুরু করে এবং ১৯৪৮ সালের ১৮ ই অক্টোবর ক্যাথে প্যাসিফিক লিমিটেড হিসেবে নিবন্ধিত হয়। শোয়াইর পরে ক্যাথে প্যাসিফিক এর ৫২% শেয়ার অর্জন করে এবং আজ এই বিমান সংস্থা টি এখনও শোয়াইর প্যাসিফিক লিমিটেড মাধ্যমে ৪৫% শোয়াইর গ্রুপের মালিকানাধীন।
কর্পোরেট বিষয়ক এবং পরিচয়
ক্যাথে প্যাসিফিক এর প্রধান কার্যালয়, ক্যাথে প্যাসিফিক সিটি, হংকং আন্তর্জাতিক বিমানবন্দরে অবস্থিত যদিও এয়ারলাইন এর রেজিস্টার্ড অফিস ওয়ান প্যাসিফিক প্লেস এর ৩৩ তম তলায় অবস্থিত। ক্যাথে প্যাসিফিক সিটি ১৯৯৮ সালে এপ্রিল এবং সেপ্টেম্বর এর মধ্যে নির্মিত হবে বলে নির্ধারিত ছিল। এদের সদর দপ্তর ১৯৯৮ সালে খোলা হয়। পূর্বে এয়ারলাইন এর সদর দপ্তর ছিল শোয়াইর হাউস এ, সেন্ট্রাল এ অবস্থিত একটি কমপ্লেক্স যার নামকরণ হযেছিল এয়ারলাইন এর অভিভাবক সংস্থার নামের উপর।
সহায়ক এবং সহযোগী
ক্যাথে প্যাসিফিক স্থল হ্যান্ডলিং, বিমান প্রকৌশল, ইন-ফ্লাইট খাদ্য সহ সম্পর্কিত শিল্প এবং সেক্টর এর মধ্যে বিচিত্র হয়েছে।
ক্যাথে প্যাসিফিক গ্রুপের প্রধান পণধারী কোম্পানী হল:
গন্তব্যস্থল
ক্যাথে প্যাসিফিক একটি ভাল-উন্নত এশিয়ান নেটওয়ার্কের সঙ্গে পাঁচটি মহাদেশ ৪২ টি দেশে এবং অঞ্চলে ১৬৮ টি গন্তব্যস্থলে কাজ করে। এই বিমান সংস্থা টি তাদের ওয়ানওয়ার্ল্ড এবং কোডশেয়ার অংশীদার দের সহজ সংযোগে, যথাক্রমে আমেরিকান এয়ারলাইন্স এবং লস এঞ্জেলেস এবং লন্ডন মাধ্যমে ব্রিটিশ এয়ারওয়েজ এর দ্বারা উত্তর আমেরিকা এবং ইউরোপের গেটওয়ে শহর এ নিজেদের পরিসেবা প্রদান করে। উপরন্তু, এই বিমান সংস্থা টি ফরাসি জাতীয় রেল অপারেটর (এসএনসিএফ) এর সঙ্গে একটি কোডশেয়ার অংশীদারত্বের মাধ্যমে প্যারিস থেকে ১০ টি ফরাসি শহরে নিজেদের বিমান পরিসেবা প্রদান করে। এই বিমান সংস্থা টির, তার সহায়ক, ড্রাগনএয়ার এর মাধ্যমে চীনের মধ্যে ১৭ টি গন্তব্যস্থলে এক্সেস আছে।
নগ্ন সাঁতার
থাম্ব| নগ্ন পুরুষরা নদীতে ডুব দিচ্ছে, ১৯৪৩|299x299পিক্সেল নগ্ন সাঁতার হল পোশাক ছাড়াই সাঁতার কাটার অভ্যাস, তা প্রাকৃতিক জলের মধ্যেই হোক বা সুইমিং পুলে। নগ্ন সাঁতারের একটি কথোপকথন ইংরেজি শব্দ হল স্কিনি-ডিপিং।
ক্যাথে প্যাসিফিক
কোডশেয়ার চুক্তি
ক্যাথে প্যাসিফিক এয়ারলাইন্সের সঙ্গে নিম্নলিখিত বিমান সংস্থা গুলি কোডশেয়ার চুক্তি করেছে:
নগ্ন সাঁতার
ব্রিটিশ ও মার্কিন উভয় ইংরেজিতে, সাঁতারের অর্থ "শরীর বা শরীরের অঙ্গ নড়াচড়া করে জলের মধ্য দিয়ে চলাচল করা"। ব্রিটিশ ইংরেজিতে, স্নান মানে সাঁতারও; কিন্তু মার্কিন ইংরেজিতে, স্নান বলতে বোঝায় ধোয়া, বা স্বাস্থ্যকর, থেরাপিউটিক বা আচার-অনুষ্ঠানের উদ্দেশ্যে তরলে নিমজ্জিত করা। অনেক পদ ব্রিটিশ ব্যবহারকে প্রতিফলিত করে, যেমন সমুদ্র স্নান এবং স্নানের স্যুট, যদিও সাঁতারের পোশাক এখন প্রায়শই ব্যবহৃত হয়।
ক্যাথে প্যাসিফিক
কোডশেয়ার চুক্তি
এই বিমান সংস্থার ফরাসি উচ্চ গতির ট্রেন (এসএনসিএফ) এর সাথে কোডশেয়ার চুক্তি আছে প্যারিস-চার্লস দ্য গল বিমানবন্দরে টিজিভি স্টেশন থেকে দশ টি ফরাসি শহরে।
নগ্ন সাঁতার
প্রাগৈতিহাসিক এবং প্রাচীন ইতিহাসের বেশিরভাগ ক্ষেত্রে, সাঁতার এবং স্নান উভয়ই কাপড় ছাড়াই করা হত, যদিও স্নানকে লিঙ্গ অনুযায়ী আলাদা করা উচিত কিনা তা নিয়ে সংস্কৃতিতে ভিন্নতা রয়েছে। খ্রিস্টান সমাজগুলি সাধারণত মিশ্র নগ্ন স্নানের বিরোধিতা করে, যদিও সমস্ত প্রাথমিক খ্রিস্টানরা মিশ্র সাম্প্রদায়িক স্নানের রোমান ঐতিহ্যকে অবিলম্বে পরিত্যাগ করেনি। বিংশ শতাব্দীতে পশ্চিমা সমাজে, নগ্ন সাঁতারের প্রচলন ছিল পুরুষ এবং ছেলেদের জন্য, বিশেষ করে শুধুমাত্র পুরুষের প্রেক্ষাপটে এবং কিছু পরিমাণে পোশাক পরা মহিলাদের উপস্থিতিতে। কিছু অ-পশ্চিমা সমাজ বর্তমানে মিশ্র নগ্ন স্নানের অনুশীলন চালিয়ে যাচ্ছে, যখন কিছু পশ্চিমা সংস্কৃতি ২০ শতকে এসে এই অনুশীলনের প্রতি আরও সহনশীল হয়ে উঠেছে।
ক্যাথে প্যাসিফিক
বহর
ক্যাথে প্যাসিফিক চার শ্রেণীর কনফিগারেশনে পরিচালনা করে তার সব বোয়িং ৭৪৭-৪০০ এবং বেশির ভাগ বোয়িং ৭৭৭-৩০০ইআর এর বহরে, তিনটি শ্রেণীর কনফিগারেশনে পরিচালনা করে অবশিষ্ট বোয়িং ৭৭৭-৩০০ইআর, সব এয়ারবাস এ৩৪০-৩০০ এবং সব দীর্ঘ যাত্রা করা এয়ারবাস এ৩৩০-৩০০ বিমানে এবং দুই বর্গ কনফিগারেশনে পরিচালনা করে সব আঞ্চলিক কনফিগার বিমান গুলোর মধ্যে। ক্যাথে প্যাসিফিক জন্য বোয়িং গ্রাহক কোড হলো ৬৭| ২০১৫ সালের ফেব্রুয়ারি হিসাবে, ক্যাথে প্যাসিফিক এর যাত্রীবাহী বিমানের বহর নিম্নলিখিত বিমান নিয়ে গঠিত:
লয়ালটি প্রোগ্রাম
ক্যাথে প্যাসিফিক এর দুটি লয়ালটি প্রোগ্রাম আছে: দি মার্কো পোলো ক্লাব (দি ক্লাব), লয়ালটি প্রোগ্রাম এবং এশিয়া মাইলস, ভ্রমণ পুরস্কার প্রোগ্রাম| দি ক্লাবের সদস্যরা স্বয়ংক্রিয়ভাবে এশিয়া মাইলস সদস্য হিসেবে নথিভুক্ত হয়।
পরিসেবা
ক্যাথে প্যাসিফিক এর পরিসেবার মধ্যে উল্লেখযোগ্য হলো তাদের গ্রাউন্ড হ্যান্ডলিং, কেবিন, ফার্স্ট ক্লাস, বিজনেস ক্লাস, প্রিমিয়াম ইকোনমি ক্লাস, ইকোনমি ক্লাস, ইন-ফ্লাইট বিনোদন পরিসেবা এবং খাদ্যাদি পরিবেশন পরিসেবা যার মাধ্যমে তারা তাদের গ্রাহকদের মন জয় করেছে।
নগ্ন সাঁতার
ইতিহাস
গুহায় প্রাপ্ত প্রস্তর বর্ণলেপনের উপর ভিত্তি করে, প্রথম সভ্যতার আগে হাজার হাজার বছর ধরে সাঁতারের মানব কার্যকলাপ বিদ্যমান ছিল, যে সময়ে মানুষ সাধারণত নগ্ন থাকতো। ডান|থাম্ব| এভারার্ড ডিগবির দ্য আর্ট অফ সুইমিং (ডি আর্ট নাটান্ডি) (১৫৮৭) থেকে চিত্রিত।
অদিতি গোবিত্রীকর
অদিতি গোবিত্রীকর (জন্ম: ২১শে মে ১৯৭৬) হলেন একজন ভারতীয় মডেল, অভিনেত্রী এবং চিকিৎসক। ১৯৯৭ সাল থেকে ২০০৪ সাল পর্যন্ত গোবিত্রীকর একমাত্র ভারতীয় সুপার মডেল ছিলেন, যিনি চিকিৎসা এবং মনোবিজ্ঞান উভয়ের সাথে সংযুক্ত। হিন্দুস্তান টাইমস তাঁকে "বিউটি উইথ ব্রেন" বলে আখ্যায়িত করেছে। তিনি নিরামিষাশী এবং একজন উৎসাহী বিপাসনা অনুশীলনকারী। তিনি ২০০৯ সালে কালার্স টিভি তে প্রচারিত জনপ্রিয় রিয়ালিটি অনুষ্ঠান বিগ বসের ৩য় মরশুমে একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন।
তিনি ১৯৯৬ সালে গ্ল্যামড্রাগস মেগামডেল প্রতিযোগিতা এবং ২০০০ সালে গ্ল্যামড্রাগস মিসেস ইন্দিয়া-এর মুকুট জয়লাভ করেছেন। এছাড়াও তিনি ২০০১ সালে মিসেস ওয়ার্ল্ড প্রতিযোগিতা জয়লাভ করেছেন। গোবিত্রীকর প্রথম এবং একমাত্র ভারতীয় নারী হিসেবে মিসেস ওয়ার্ল্ড-এর খেতাব জয়লাভ করেছেন।
গোবিত্রীকর ১৯৯৯ সালে মুক্তিপ্রাপ্ত তেলুগু ভাষার চলচ্চিত্র থাম্মুদু-এ অভিনয়ের মাধ্যমে অভিনয় জগতে পদার্পণ করেছেন। তাঁর অভিনীত এই চলচ্চিত্রটি ব্যবসায়িকভাবে একটি সফল চলচ্চিত্র ছিল। অতঃপর তিনি ২০০৫ সালে মুক্তিপ্রাপ্ত পহেলিতে কমলি চরিত্রে অভিনয় করেছেন; যেটি ৭৯তম একাডেমি পুরস্কার অনুষ্ঠানে ভারতের আনুষ্ঠানিক প্রবেশাধিকার পেয়েছিল। তিনি ২০০৯ সালে মুক্তিপ্রাপ্ত দে দনা দন-এ অভিনয় করেছেন; যেটি "আন্তর্জাতিক ভারতীয় চলচ্চিত্র একাডেমি পুরস্কার"-এ একটি পুরস্কার অর্জন করেছিল। তিনি ১৯৯৭ সালে প্রকাশিত আশা ভোঁসলে এবং আদনান সামীর কভি তো নজর মিলাও এবং ২০০০ সালে প্রকাশিত জগজিৎ সিংয়ের আয়না-এর মতো সংগীত ভিডিওর কেন্দ্রীয় চরিত্রে অভিনয় করে সকলের নজর কেড়েছিলেন। গোবিত্রীকর ভারতে পেটা চালু করেছিলেন এবং কোকা-কোলা, চপার্ড, ফেন্ডি এবং হ্যারি উইনস্টনের মতো শীর্ষ স্তরের আন্তর্জাতিক পণ্যের বিজ্ঞাপনে একজন মডেল হিসেবে উপস্থিত হয়েছেন।
প্রারম্ভিক জীবন
অদিতি গোবিত্রীকর ১৯৭৬ সালের ২১শে মে তারিখে ভারতের মহারাষ্ট্রের পানভেলের একটি ব্রাহ্মণ পরিবারে জন্মগ্রহণ করেছিলেন। তিনি পানভেলের বার্নস উচ্চ বিদ্যালয় এবং মুম্বইয়ের গ্রান্ট মেডিকেল কলেজ হতে এমবিবিএসে পড়াশোনা করেছেন এবং ১৯৯৭ সালে স্নাতক সম্পন্ন করেছেন। তিনি এমবিবিএস শেষ করে স্ত্রীরোগ ও ধাত্রীবিদ্যায় এমএস করা শুরু করেছিলেন, তবে তিনি মডেলিংয়ের ক্ষেত্রে আসার কারণে এটি শেষ করতে পারেননি।
কর্মজীবন
অদিতি গোবিত্রীকর ১৯৯৬ সালে গ্ল্যামড্রাগস মেগামডেল প্রতিযোগিতা জয়ের পরে মডেল হিসাবে তাঁর জীবন শুরু করেছিলেন। ১৯৯৭ সালে এশিয়ান সুপার মডেল প্রতিযোগিতায় তিনি সেরা বডি এবং সেরা মুখের পুরস্কারও লাভ করেছিলেন। তিনি কেয়া স্কিন ক্লিনিক, পন্ড'স-এর মতো স্বনামধন্য প্রতিষ্ঠানের পণ্যের টেলিভিশন বিজ্ঞাপনে উপস্থিত হয়েছেন। তাঁর অভিনীত টেলিভিশন বিজ্ঞাপনের মধ্যে হৃতিক রোশনের কোকাকোলা র বিজ্ঞাপনটি উল্লেখযোগ্য।
লিগুরীয় সাগর
thumb|right|300px|ভূমধ্যসাগরের মানচিত্রে লিগুয়ারীয় সাগর লিগুরীয় সাগর (Ligurian sea; ফরাসি ভাষায়: Mer Ligurienne মেখ্‌ লিগ্যুখিয়েন্‌; ইতালীয় ভাষায়: Mar Ligure মার লিগুরে) ভূমধ্যসাগরের উত্তরভাগের একটি বাহু। এটি দক্ষিণ ইউরোপের কাছে, কর্সিকা ও এলবা দ্বীপ এবং উত্তর-পশ্চিম ইতালি ও মোনাকোর রিভিয়েরা উপকূলের মধ্যে অবস্থিত। জেনোয়া, লা ষ্পেসিয়া এবং লিভোর্নো এই সাগরের উপকূলে অবস্থিত প্রধান বন্দর। লিগুয়ারীয় সাগর দক্ষিণ-পূর্বে তিরেনীয় সাগরের সাথে সংযুক্ত। লিগুরীয় সাগরের উত্তর প্রান্ত ইতালির উপকূলে "জেনোয়া উপসাগর" নামে পরিচিত। লিগুর জাতি ফ্রান্স ও ইতালির মধ্যবর্তী অঞ্চলে অবস্থিত একটি জাতি যাদের ইতিহাস রোমানদের থেকেও প্রাচীন। তাদের নামেই এই সাগরের নামকরণ করা হয়েছে।
নিজপাড়া ইউনিয়ন
অবস্থান
বীরগঞ্জ উপজেলার একটি ইউনিয়ন হল নিজপাড়া ইউনিয়ন। উত্তরে মোহনপুর ইউনিয়ন, পশ্চিমে মরিচা ইউনিয়ন, দক্ষিণে সুজালপুর ইউনিয়ন এবং পূর্বে খানসামা উপজেলা। অত্র ইউনিয়ন উন্নয়নে বেশ কিছু ভালো এনজিও কাজ করছে।
প্রশাসনিক
৬নং নিজপাড়া ইউনিয়নের বর্তমান চেয়ারম্যান মোহাম্মদ আনিসুর রহমান ও ১২ জন ইউপি মেম্বার রয়েছেন।পা ড়া ইউনিয়ন ৯৪৮৭ একর আয়তন নিয়ে ইউনিয়ন পরিষদ চালায় জনগণের ভোটে নির্বাচিত চেয়ারম্যান। ২০০১ ইং সালের পরিসংখ্যান জরিপ অনুসারে এই ইউনিয়নে গ্রাম ভিত্তিক মোট জনসংখ্যা :২৫৯৯৪ জন। মোট জনসংখ্যার ১৩৩৪০ জন পুরুষ এবং ১২৬৫৪ জন মহিলা।
ভাষা ও সংস্কৃতি
এ ইউনিয়নে সংস্কৃতিমনা লোকজন বিভিন্ন সময়ে বিভিন্ন জায়গায়অনুষ্ঠান আয়োজনের মাধ্যমে জনগণকে বিনোদন প্রদান করেছে। অত্র ইউনিয়নে  আদিকাল থেকেই উল্লেখযোগ্য সংখ্যক আদিবাসী বসবাস করে আসছে এবং ভাষা ও সংস্কৃতির ক্ষেত্রে এই আদিবাসীরা সবসময় একটি স্বতন্ত্র পরিচয় বহন করে এসেছে। পহেলা বৈশাখ, চৈত্রসংক্রান্তি, বর্ষবরণ, নবান্ন পালন, আদিবাসীদের (সাঁওতালদের) ৩০ শে জুনের হুল উৎসব, হিন্দু সম্প্রদায়ের পূজা পার্বনের সময়, মুসলমানদের ঈদ উৎযাপনের সময় এউপজেলায় বেশ উৎসবমুখর পরিবেশের  সৃষ্টি হয়। ঢাক, ঢোল, কাসর, তোরংগ,বাঁশী  এএলাকার বেশ জনপ্রিয় বাদ্যযন্ত্র। নিজপাড়া মিশন ক্যাথলিক চার্চ শুভ বড়দিন উতসব উল্লেখযোগ্য।
ভৌগোলিক ও অর্থনৈতিক
পুর্ব ও দক্ষিণদিকে রয়েছে আত্রাই নদী, ইউনিয়নের মাঝ দিয়ে বয়ে গেছে ছোট ঢেপা নদী ও সারিসুয়া নদী।
নিজপাড়া মিশন
দিনাজপুর শহর থেকে বাস যোগে সোজা উত্তরে ৩৫ কিঃ মিঃ অদূরে নিজপাড়া মিশন অবস্থিত । খৃষ্টান সম্প্রদায়ের জন্য দিনাজপুর জেলার এটি একটি ঐতিহ্যবাহী প্রতিষ্ঠান । অবস্থান: ৬নং নিজপাড়া ইউনিয়নের ৫নং ওয়ার্ডে এ মিশন অবস্থিত ।
নিকা নোয়েল
নিকা নোয়েল, হলেন একজন মার্কিন উদ্যোক্তা, পর্নোগ্রাফিক চলচ্চিত্র অভিনেত্রী এবং পরিচালক, সেইসাথে একজন লেখক যার প্রবন্ধগুলি সেলুন, দ্য হাফিংটন পোস্ট এবং হাস্টলারে প্রকাশিত হয়েছে। তিনি অ্যাডাল্ট চলচ্চিত্র স্টুডিও সুইটহার্ট ভিডিও, সুইট সিনার, সুইট সিনেমা, গার্ল ক্যান্ডি ফিল্মস, রক ক্যান্ডি ফিল্ম, হট ক্যান্ডি ফিল্মস, এবং ট্রান্সরোমান্টিক ফিল্মস-এর সহ-প্রতিষ্ঠাতা।
কর্মজীবন
নোয়েল তার কর্মজীবন শুরু করেন ১৯ বছর বয়সে, নিউ ইয়র্ক সিটির একটি সাইকোড্রামা হাউসে। পরবর্তীতে তিনি একটি ওঠেন যৌন কলাম লেখক, ভূগর্ভস্থ প্রাপ্তবয়স্ক ম্যাগাজিনের জন্য। কিন্তু সে শীঘ্রই সেখান থেকে সরে এসে স্প্রিডের মতো পর্ন পত্রিকা জন্য লেখা শুরু করেন।
ব্যক্তিগত জীবন
নোয়েল তার মায়ে দিক থেকে আইরিশ আমেরিকান ও ওয়েলশ আমেরিকান এবং তার বাবার দিক থেকে ডেনীয় আমেরিকান ও ইতালীয় আমেরিকান।
সে উভকামী হিসেবে পরিচয় দেয়।
নজরুলগীতি
200px|thumb|কাজী নজরুল ইসলাম নজরুলগীতি বা নজরুল সঙ্গীত বাংলাভাষার অন্যতম প্রধান কবি ও সংগীতজ্ঞ কাজী নজরুল ইসলাম লিখিত গান। তার সীমিত কর্মজীবনে তিনি ৩০০০-এরও বেশি গান রচনা করেছেন। এসকল গানের বড় একটি অংশ তারই সুরারোপিত। তার রচিত চল্‌ চল্‌ চল্‌, ঊর্ধ্বগগণে বাজে মাদল বাংলাদেশের রণসংগীত। তার কিছু গান জীবদ্দশায় গ্রন্থাকারে সংকলিত হয়েছিল যার মধ্যে রয়েছে গানের মালা, গুল বাগিচা, গীতি শতদল, বুলবুল ইত্যাদি। পরবর্তীকালে আরো গান সংগ্রন্থিত হয়েছে। তবে তিনি প্রায়শ তাৎক্ষণিকভাবে লিখতেন; একারণে অনুমান করা হয় প্রয়োজনীয় সংরক্ষণের অভাবে বহু গান হারিয়ে গেছে। তার কিছু কালজয়ী গানগুলো হলো 'ও মন রমজানের ঐ রোজার শেষে এলো খুশির ঈদ', 'চল চল চল', 'ত্রিভুবনের প্রিয় মুহাম্মদ' ইত্যাদি।
বৈশিষ্ট্য ও জনপ্রিয়তা
নজরুলের আবির্ভাব ও কর্মকাল রবীন্দ্রযুগের অন্তর্ভূত। তবু নজরুল রবীন্দ্রনাথের প্রভাব বলয়ের সম্পূর্ণ বাইরে থেকে গীত রচনা করেছেন ও সুরারোপ করেছেন। তিনি বাংলা গানে বিচিত্র সুরের উৎস। রবীন্দ্রনাথের মতো তিনিও একই সঙ্গে গীতিকার, সুরকার ও সুগায়ক। গানের সংখ্যায় তিনি রবীন্দ্রনাথকেও ছাড়িয়ে গেছেন। তিনি বহু নতুন সুরের স্রষ্টা। বিচিত্র সুর আর তালে তার গান নিত্য নতুন। শ্রোতার পছন্দানুসারে বিবিসি বাংলার করা সর্বকালের সেরা ২০টি বাংলা গানের তালিকায় নজরুলের কারার ওই লৌহকপাট গানটি ১৬তম স্থানে এবং চল্‌ চল্‌ চল্‌ ঊর্ধগগনে বাজে মাদল গানটি ১৮তম স্থানে রয়েছে।
শ্রেণীবিন্যাস
Right|thumb|বাংলা গানের বুলবুল কাজী নজরুল ইসলাম, ১৯৪০ সকল নজরুলগীতি ১০টি ভাগে বিভাজ্য। এগুলো হলোঃ ভক্তিমূলক গান, প্রণয়গীতি, প্রকৃতি বন্দনা, দেশাত্মবোধক গান, রাগপ্রধান গান, হাসির গান, ব্যাঙ্গাত্মক গান, সমবেত সঙ্গীত, রণ সঙ্গীত এবং, বিদেশীসুরাশ্রিত গান।
নজরুল সঙ্গীতের বিষয় ও সুরগত বৈচিত্র্য বর্ণনা করতে গিয়ে নজরুল-বিশেষজ্ঞ আবদুল আজীজ আল্‌-আমান লিখেছেন,
নজরুল সঙ্গীত সংকলন
thumb|right|220px|নজরুল সঙ্গীতের স্বরলিপি গ্রন্থের প্রচ্ছদ চিত্র। নজরুল নিজেই স্বরলিপি করেছিলেন।
গানের মালা
৯৫ টি সংগীত সমৃদ্ধ গ্রন্থটি ১৯৩৪ খ্রিষ্টাব্দের ২৩ অক্টোবর (কার্তিক ১৩৪১) প্রকাশ করেন গুরুদাস চট্টোপাধ্যায় অ্যান্ড সন্স। গ্রন্থটি উৎসর্গপত্রে লেখা ছিল: "পরম স্নেহভাজন শ্রীমান অনিলকুমার দাস কল্যাণবরেষুকে"। ৪+৯৬ পৃষ্ঠার গ্রন্থের মূল্য ছিল দেড় টাকা।
এই গ্রন্থ যে সকল গানে সমৃদ্ধ গ্রন্থটি সেগুলি হল :
গীতি শতদল
এই গ্রন্থটির প্রকাশক ছিলেন ডি এম লাইব্রেরি। ৮+১০৪ পৃষ্ঠার বইটির মূল্য ছিল দেড় টাকা। প্রথম সংস্করণ প্রকাশিত হয় ১৯৩৪ সালের এপ্রিলে (১৩৪১ বঙ্গাব্দের বৈশাখ)। নজরুল ইসলাম এই গ্রন্থের প্রারম্ভে ‘দুটি কথা’ শীর্ষক ভূমিকায় লেখেন “গীতিশতদলে’র সমস্ত গানগুলিই গ্রামোফোন ও স্বদেশী মেগাফোন কোম্পানীর রেকর্ড়ে রেখাবদ্ধ হইয়া গিয়াছে। আমার বহু গীতি-শিল্পী বন্ধুর কল্যাণে ‘রেডিও’ প্রভৃতিতে গীত হওয়ায় এই গানগুলি ইতোমধ্যে জনপ্রিয় হইয়া উঠিয়াছে। এই অবসরে তাঁহাদের সকলকে ধন্যবাদ ও কৃতজ্ঞতা জ্ঞাপন করিতেছি।... আমার বুলবুল প্রভৃতি গানের বইয়ের মত “গীতিশতদল”-ও সকলকে আকর্ষণে সমর্থ হইলে নিজেকে ধন্য মনে করিব।”
এই গ্রন্থে মোট ১০১টি গান ছিল। যে গানগুলি স্থান পায় সেগুলি হল :
বুলবুল
বিখ্যাত নজরুলগীতি সংকলন বুলবুল ১৫ নভেম্বর ১৯২৮ (আশ্বিন, ১৩৩৫) তারিখে (১ম সংস্করণ) প্রকাশিত হয়। প্রকাশক ডি এম লাইব্রেরি, কলকাতা। সুরশিল্পী দিলীপ কুমার রায়কে এই গ্রন্থটি উৎসর্গ করেছিলেন বিদ্রোহী কবি কাজী নজরুল। সাধারণ সংস্করণ ও রাজ সংস্করণের মূল্য ছিল যথাক্রমে এক টাকা ও পাঁচ সিকা। গ্রন্থের দ্বিতীয় সংস্করণ প্রকাশিত হয় ১৩৩৫ বঙ্গাব্দের চৈত্র মাসে। ৪৯টি গান ছিল এই সংস্করণে।
এ গ্রন্থে সমাহৃত গানগুলো হলোঃ-
বুলবুল (২য় খন্ড)
১৩৫২ বঙ্গাব্দের ১১ জ্যৈষ্ঠ (মে, ১৯৫৯) প্রমীলা নজরুল ইসলাম ১৬, রাজেন্দ্রলাল স্ট্রিট, কলিকাতা-৬, এই বুলবুল (২য় খন্ড) নামীয় সঙ্গীত গ্রন্থটি প্রকাশ করেন। গ্রন্থটির পরিবেশক ছিলেন ডি এম লাইব্রেরি। মূল্য আড়াই টাকা। গ্রন্থটিতে গান ছিল ১০১টি। কবি-পত্নী প্রমীলা নজরুল ইসলাম প্রকাশিকার ভূমিকায় লেখেন, “কবির আধুনিক গানগুলি সংকলন করে “বুলবুল” (২য়) প্রকাশ করা হলো। তাড়াতাড়ি প্রকাশ করার জন্য ছাপায় কিছু ভুল থেকে গেছে। পরবর্তী সংস্করণে আশা করি কোনো ভুল থাকবে না। বইটির শেষ পৃষ্ঠায় কিছু সংশোধন করে দেওয়া হয়েছে। এই গানের বইটির আরেকটি বিশেষত্ব এই যে, এর মধ্যে কবির আধুনিক অপ্রকাশিত কতকগুলি গান আমরা দিতে পেরেছি। নজরুলগীতি যাঁরা ভালোবাসেন তাদের কাছে এই বইটি সমাদর পেলে, আমি আমার প্রথম প্রচেষ্টাকে সার্থক বলে মনে করবো।”
বুলবুল (২য় খন্ড)-এ গ্রন্থিত গানসমূহ হলো:
গুল বাগিচা
এই গ্রন্থটির প্রকাশক গ্রেট ইস্টার্ন লাইব্রেরি। প্রথম সংস্করণ প্রকাশিত হয় ২৭ জুন ১৯৩৩ (১৩৪০ বঙ্গাব্দ) মূল্য এক টাকা। কবি গ্রন্থটি উৎসর্গ করেছিলেন স্বদেশী মেগাফোন-রেকর্ড কোম্পানির স্বত্বাধিকারী অন্তরতম বন্ধু জিতেন্দ্রনাথ ঘোষ মহাশয়কে। গ্রন্থের প্রারম্ভে কাজী নজরুল ইসলাম ‘দুটি কথায়’ লেখেন, "দুই-চারিটি ছাড়া ‘গুল-বাগিচা’র গানগুলি ‘স্বদেশী মেগাফোন রেকর্ড কোম্পানী’ রেকর্ড করিয়াছেন। তাঁহাদের এই অনুগ্রহের জন্য আমি অশেষ ঋণী। ‘গুল-বাগিচা’য় ঠুংরী, গজল দাদরা, চৈতী, কাজরী, স্বদেশী, কীর্তন, ভাটিয়ালি, ইসলামী ধর্মসঙ্গীত প্রভৃতি বিভিন্ন ঢং-এর গান দেওয়া হইল। আমার সৌভাগ্যবশত প্রায় সমস্ত গান গুলি ইতিমধ্যে লোকপ্রিয় হইয়া উঠিয়াছে।... আমার অন্যান্য গানের বই-এর মত ‘গুল-বাগিচা’ও সমাদর লাভ করিবে-আসা করি।"
এই গ্রন্থে মোট ৮৮টি গান ছিল। যে গানগুলি ছিল সেগুলি হল ;
এই গ্রন্থের ইসলামি গানগুলো হলো:
চন্দ্রবিন্দু
ডি এম লাইব্রেরি থেকে চন্দ্রবিন্দু গ্রন্থটি ১৩৩৮ বঙ্গাব্দের আশ্বিন মাসে (১৯৩১ সালের সেপ্টেম্বর) চন্দ্রবিন্দু' প্রথম প্রকাশিত হয়। মূল্য ছিল দুই টাকা। গ্রন্থটি উৎসর্গ করা হয়েছিল এই লিখে : "পরম শ্রদ্ধেয় শ্রীমদ্দাঠাকুর শ্রীযুক্ত শরৎচন্দ্র পণ্ডিত মহাশয়ের শ্রীচরণকমলে"। স্বীয় পুত্র বুলবুলের মৃত্যুর পর নজরুল তার প্রধানত ; হাস্যরসাত্মক ‘চন্দ্রবিন্দু’ সংগীত গ্রন্থের প্রায় সব গান রচনা করেন। নিদারুণ শোকাচ্ছন্ন মতে তার হাস্যরস সৃষ্টির ক্ষমতা বিস্ময়কর। ১৯৩১ খ্রিষ্টাব্দের ১৪ অক্টোবর এই বইটি বাজেয়াপ্ত করা হয়। ১৯৪৫ খ্রিষ্টাব্দে ৩০ নভেম্বর গ্রন্থটির উপর নিষেধাজ্ঞা প্রত্যাহার করে নিলে ১৩৫২ বঙ্গাব্দের ফল্গুনে (১৯৪৬) নূর লাইব্রেরি থেকে বইটির দ্বিতীয় সংস্করণ প্রকাশিত হয়। তখন বইটির মূল্য রাখা হয় সাড়ে তিন টাকা। এই সঙ্গীত গ্রন্থের ১৮টি গান নজরুলের হাসির গান হিসেবে বিশেষভাবে উল্লেখযোগ্য। হাসির গানগুলির মধ্যে রাজনৈতিক ও সামাজিক চেতনাসম্পণ্ন দেশাত্মবোধক তীব্র ব্যঙ্গপ্রধান চিন্তা প্রকাশ পেয়েছে।
যে সমস্ত নজরুলগীতি এই গ্রন্থে সংকলিত সেগুলো হলঃ-
চোখের চাতক
চোখের চাতক প্রধানত গজল গানের বই গ্রন্থটি। প্রথম সংস্করণ প্রকাশিত হয় ২১ ডিসেম্বর (অগ্রহায়ণ ১৩৩৬)। প্রকাশক ছিলেন ডি এম লাইব্রেরি। পৃষ্ঠা ৬+৬৫। মূল্য ছিল এক টাকা ও রাজ সংস্করণ পাঁচ সিকা। গ্রন্থটি উৎসর্গ করা হয়েছিল কল্যাণীয়া বীণা-কণ্ঠী প্রতিভা সোমকে যিনি পরবর্তীকালে সুসাহিত্যিক প্রতিভা বসু নামে খ্যাত।
মোট ৫৩ টি গান আছে এই গ্রন্থে। গজলগুলি হলো:
মহুয়ার গান
১৫ টি গানে সমৃদ্ধ এই মহুয়ার গান নামীয় নজরুলগীতি গ্রন্থটি ডি এম লাইব্রেরি থেকে ১ জানুয়ারি ১৯৩০ প্রকাশিত হয়। মোট পৃষ্ঠা ছিল ১৩। মূল্য ছিল দুই আনা।
এ গ্রন্থে অন্তর্ভুক্ত গানগুলো হলো:
রাঙা-জবা
১০০টি শ্যামাসঙ্গীতে সমৃদ্ধ রাঙা-জবা গ্রন্থটি প্রকাশ করেন ২৪ পরগনার রাজীবপুরের বেগম মরিয়ম আজিজ। গ্রন্থটির প্রথম প্রকাশ ১ বৈশাখ ১৩৭৩ শুক্রবার (এপ্রিল, ১৯৬৬)। মূল্য তিন টাকা। নজরুল নিজের জীবনে তন্ত্র ও যোগাসাধনা করেছেন। শক্তিপূজায় তার ভক্তহৃদয়ের অকৃত্রিম আকুলতা ও আর্তি এইসব গানের মধ্যে রূপায়িত।
রাঙা-জবা গ্রন্থটিতে যে সকল শ্যামাসঙ্গীত আছে সেগুলি হলো :
সুরমুকুর
সুরমুকুর মুখ্যত একটি স্বরলিপি সংকলন। এই গ্রন্থে ২৭টি নজরুলগীতির স্বরলিপি আছে। স্বরলিপিকার নলিনীকান্ত সরকার। ১৯৩৪ খ্রিষ্টাব্দের অক্টোবরে (আশ্বিন ১৩৪১) ডি এম লাইব্রেরি থেকে প্রকাশিত গ্রন্থটি প্রকাশিত হয়। বইটির পৃষ্ঠাসংখ্যা ২+২৮।
এ গ্রন্থে যে সকল নজরুলীতির স্বরলিপি আছে সেগুলো হলো:
সুরসাকী
সুরসাকী গ্রন্থটির প্রথম সংস্করণ প্রকাশিত হয় ১৯৩২ খ্রিষ্টাব্দের জুলাই মাসে (আষাঢ় ১৩৩৯)। প্রকাশক কালীকৃষ্ণ চক্রবর্তী, চক্রবর্তী অ্যান্ড সন্স। মূল্য ছিল দেড় টাকা। মোট পৃষ্ঠা ছিল ৮+১০৪। গানের সংখ্যা ৯৭। সমৃদ্ধ সঙ্গীত গ্রন্থটি। দ্বিতীয় সংস্করণ প্রকাশিত হয় ১৩৬১ বঙ্গাব্দের আশ্বিনে (১৯৫৪)। প্রকাশিকা প্রমীলা নজরুল ইসলাম। এই সংস্করণে দুটি গান যুক্ত হয় যথা:- ; গানের সংখ্যা দঁড়ায় ৯৯-এ।
এ গ্রন্থের গানগুলি হল :
সন্ধ্যা
সন্ধ্যা কাব্য গ্রন্থটি প্রকাশিত হয় ১৯২৯ খ্রিষ্টাব্দে। এই বইয়ের সবগুলো গান নয়, দুয়েকটি গান থাকলেও এটি মূলত কবিতা গ্রন্থ। ২৪টি কবিতা আর গান নিয়েই এই গ্রন্থ। বাংলাদেশের রণ সংগীত “চল্‌ চল্‌ চল্‌, উর্ধ গগণে বাজে মাদল” এই বই থেকে নেয়া হয়েছে।
বনগীতি
৭১ টি গান নিয়ে বনগীতি গ্রন্থটি প্রকাশিত হয় ১৯৩২ খ্রিষ্টাব্দে। গ্রন্থটি উৎসর্গ করা হয়েছিলো ভারতের অন্যতম সংগীত কলা-বিদ জমীরুদ্দিন খানকে। উৎসর্গ করার সুচনা-গানটি সহ মোট গানের সংখ্যা ৭২টি। বনগীতি-গ্রন্থে গ্রন্থিত গানসমূহ হলো:
মুসতানজিদ (কায়রো)
আবুল মাহাসিন ইউসুফ মুসতানজিদ বিল্লাহ ( أبو المحاسن يوسف المستنجد بالله ), (মৃত্যু ৭ এপ্রিল ১৪৭৯) ১৪৫৫ থেকে ১৪৭৯ সালের মধ্যে মামলুক সালতানাতের জন্য কায়রোর চতুর্দশ খলিফা ছিলেন।
নজরুলগীতি
জুলফিকার
১৯৩২ খ্রিষ্টাব্দে ২৪ টি গান নিয়ে প্রকাশিত হয় জুলফিকার গ্রন্থটি।
মুসতানজিদ (কায়রো)
জীবন
মুসতানজিদ ছিলেন প্রথম মুতাওয়াক্কিলের পুত্র। তার দেওয়া নাম ছিল ইউসুফ এবং তার কুনিয়া ছিল আবুল মাহাসিন।
১৪৫৫ সালের বিদ্রোহ খলিফা কাইমকে সাইফুদ্দিন ইনালের প্রতি সমর্থন ত্যাগ করতে এবং বিদ্রোহে যোগ দিতে রাজি করেছিল। খলিফা মামলুকদের প্রতীকী বৈধতা প্রদানের সাথে সাথে, তারা অস্ত্র তুলে নেয় এবং দুর্গ আক্রমণ করে। নিজেকে কোন বিকল্পের সম্মুখীন না করে, ইনাল বিদ্রোহীদের বিরুদ্ধে আক্রমণ শুরু করেন। দুর্গের রাজকীয় মামলুক গার্ড বিদ্রোহীদের প্রতিহত করে এবং অবশেষে যাহিরিদের ছত্রভঙ্গ করে দেয়। ইনাল কাইমকে গ্রেপ্তার করে আলেকজান্দ্রিয়ায় বন্দী করেছিলেন। তার স্থলাভিষিক্ত হন আল-মুস্তানজিদ। রাজকীয় প্রহরী ব্যতীত সমস্ত মামলুককে দুর্গে তাদের অবস্থান থেকে সরিয়ে দেওয়া হয়েছিল এবং কিছু বিদ্রোহীকে হয় বন্দী করা হয়েছিল বা নির্বাসিত করা হয়েছিল। বিদ্রোহ সত্ত্বেও, ইনাল মামলুকদের তাদের চাওয়া উট সরবরাহ করেছিল এবং বুহায়রা অভিযান চালানো হয়েছিল।
সাইফুদ্দিন ইনাল সুলতান হওয়া সত্ত্বেও তার শাসনামল জুড়ে অশান্তি অব্যাহত ছিল। তিনি ৮৬৫ হিজরিতে ইন্তেকাল করেন। খলিফা তখন তার ছেলে আহমদকে দায়িত্ব নিতে বলেন, যিনি একই বছর রমজানে ক্ষমতায় বসেন ও মুয়াইয়্যাদ উপাধি নেন। সুলতান সাত বছর সালতানাতের দায়িত্বে ছিলেন এবং ৮৭২ হিজরি সালের প্রথম বসন্তে মারা যান। তিনি যুবরাজ বেলবাইকে তিনি খলিফা নির্ধারণ করেছিলেন, যিনি তার পূর্বসূরি যাহিরুদ্দিনের উপাধি নিয়েছিলেন, কিন্তু মাত্র দুই মাস পরে সৈন্যরা তাকে মারধর করে ক্ষমতাচ্যুত করে। সন্ধ্যায় প্রিন্স খায়ের বে’কে সালতানাত দেওয়া হয়েছিল এবং সকালে সৈন্যরা তাকেও সরিয়ে নিয়েছিল। অতঃপর সালতানাত আমীর কায়েতবে দখল করে এবং আশরাফ উপাধি গ্রহণ করে। তিনি ঊনবিংশ বছর স্থায়ী হয়েছিলেন এবং দৃঢ়হস্তে সমস্যাগুলো সমাধান করেছিলেন। তার ক্ষমতার স্থায়িত্বের ফলে তিনি রাস্তা, ব্রিজ, স্কুল ও মসজিদ নির্মাণে লেগে যান। তুর্কমেন (জুলকাদির) আমিরাতের বিরুদ্ধে, যা লেভান্তের উপকণ্ঠে অবস্থিত, যে দেশগুলি উসমানীয়দের কাছে ঋণী এবং মামলুকদের অধীনস্থ দেশগুলির মধ্যে অবস্থিত, এই আমিরাতের নেতা সুলতানের শাহের বিরুদ্ধে ৮৭৬ হিজরিতে একটি অভিযান পাঠায়। মুহাম্মাদ ফাতিহ তুর্কমেনের এই যুবরাজকে সমর্থন করেন এবং "এনতেবে", "আদানা" এবং "তারসুস" দখল করার জন্য, শাহ সাওয়ারকে কায়রোতে নিয়ে যাওয়া হয় এবং ৮৭৭ হিজরিতে তাকে জেওয়াইলার দরজায় ফাঁসি দেওয়া হয়। অভিযানের কমান্ডার, যুবরাজ ইশবাক, যুবরাজ বুদাককে জুলকাদির রাজ্যের আমির হিসাবে নিযুক্ত করেছিলেন, যা মামলুকদের অন্যতম নির্ভরশীল। ৮৭৭ হিজরিতে যুবরাজ ইশবাক দ্বিতীয় তুর্কমেন রাজ্যের (শ্বেত শাহ) বিরুদ্ধে একটি অভিযানের নেতৃত্ব দিয়েছিলেন, যার তৎকালীন শাসক ছিলেন হাসান আল-তাবিল, যিনি আলেপ্পোর শহরতলিতে অভিযান চালিয়েছিলেন। যুবরাজ ইয়াশবাক ইউফ্রেটিসে বিয়ারের যুদ্ধে জয়লাভ করতে সক্ষম হন। প্রিন্স হাসান আল-তাবিল ৮৮৩ হিজরিতে মারা যান এবং ৮৮৪ হিজরিতে তার পুত্র ইয়াকুব আমির আল-রাহা তার স্থলাভিষিক্ত হন।
মুসতানজিদ ১৪৭৯ সালের মুহাররমের ১৪ তারিখে মারা যান এবং তিনি দুই মাস অসুস্থ থাকার পরে এবং তার ভাইপো দ্বিতীয় মুতাওয়াক্কিল (আব্দুল আজিজ বিন ইয়াকুব) তার স্থলাভিষিক্ত হন।
তিররেনীয় সাগর
thumbnail|right|300px|তিররেনীয় সাগর তিররেনীয় সাগর (Tyrrhenian Sea; ইতালীয় ভাষায়: Mar Tirreno) ভূমধ্যসাগরের একটি অংশ। এটিকে ইতালীয় উপদ্বীপ এবং সিসিলি, সার্দিনিয়া ও কর্সিকা দ্বীপগুলি আংশিকভাবে ঘিরে রেখেছে। এর উত্তরে লিগুয়ারীয় সাগর। তিররেনীয় সাগর মেসসিনা প্রণালীর মাধ্যমে আয়োনীয় সাগরের সাথে সংযুক্ত।
মাতিয়েন মসজিদ
মাদিয়ান মসজিদ চীনের বেইজিংয়ের হাইডিয়ান জেলার মাদিয়ানে অবস্থিত একটি মসজিদ।
ইতিহাস
চিং রাজবংশের কাঙ্গসি সম্রাটের (১৬৬১-১৭৭২) রাজত্বকালে এই অঞ্চলের হুয়ি জনগণের বসবাসের কারণে মসজিদটি নির্মাণ করা হয়। সাংস্কৃতিক বিপ্লবের সময় মসজিদটি একটি কারখানায় পরিণত করা হয় এবং নামাজের ঘরটি কারখানার কর্মশালায় পরিণত করা হয়। ১৯৮২ সালে কারখানাটি সরে যায় এবং ভবনটি আবার মসজিদ হিসেবে ব্যবহার শুরু হয়।
স্থাপত্য
মসজিদটি ৩,৮০০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি নামাজ আদায় করতে পারে। মসজিদটি চীনা স্থাপত্য শৈলীর আদলে নির্মাণ করা হয়েছে। প্রধান ভবনে নামাজঘর, দক্ষিণে একটি বক্তৃতা ঘর, উত্তরে একটি বক্তৃতা ঘর, ধর্মীয় শিক্ষা দেওয়া ঘর, গোসলখানা, অযুখানা এবং অন্যান্য সুবিধা আছে। নামাজঘরের সামনে তিনটি বারান্দা এবং ষোলটি মিহরাব আছে। মসজিদে সামনে একটি উঠান আছে, নামাজ পড়ার প্রয়োজনে উঠানটি ব্যবহার করা হয়। মহিলাদের জন্য আলাদা নামাজ পড়ার ব্যবস্থা আছে।
বেইজিং সাবওয়ের জিয়ানডেন স্টেশন থেকে দক্ষিণে হেঁটে যাওয়া যাবে এমন দূরত্বে মসজিদটি অবস্থিত।
পায়ুবিদার
যে রোগে পায়ুনালীর প্রান্তে লম্বাটে ক্ষত সৃষ্টি হয় এবং পায়ুর রন্ধ্রনিয়ন্ত্রক পেশির আক্ষেপ তৈরি হয় তাকে বলা হয় পায়ুবিদার (anal fissure)। কোষ্ঠকাঠিন্যের রোগী পায়ুবিদারে বেশি ভুগে। শক্ত মল কোঁত মেরে ত্যাগ করার সময়ই পায়ু গাত্র চিরে যায় এবং তা থেকে ক্ষত তৈরি হয়। সেইসঙ্গে ছিঁড়ে যায় অভ্যন্তরে রক্ত নিয়ন্ত্রক পেশির কিছু তন্তু যার ফলে সৃষ্টি হয় রক্তনিয়ন্ত্রক পেশির আক্ষেপ (sphincter spasm)।
ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (চলচ্চিত্র)
ফ্যান্ট্যাস্টিক বিস্ট্‌স অ্যান্ড হোয়্যার টু ফাইন্ড দেম (Fantastic Beasts and Where to Find Them) হল ডেভিড ইয়েটস পরিচালিত ২০১৬ সালের কাল্পনিক চলচ্চিত্র। জে কে রাউলিংয়ের ২০০১ সালে প্রকাশিত একই নামের বই অবলম্বনে চলচ্চিত্রটি নির্মিত হয়েছে। এতে নিউট স্ক্যামেন্ডার চরিত্রে প্রধান ভূমিকায় অভিনয় করেন এডি রেডমেইন।
কাহিনী
১৯২৬ সালে ব্রিটিশ জাদুকর এবং 'জাদুপ্রাণিবিদ' নিউট স্ক্যামানডার  জাহাজের মাধ্যমে অ্যারিজোনা থেকে নিউ ইয়র্কে আসেন। তিনি একটি  New Salem Philanthropic Societyএর প্রধান Mary Lou Barebone নামক জাদুক্ষমতাহীন সাধারণ মানুষের ("নো-মাজ" বা "মাগল") সম্মুখীন হন, যিনি New Salem Philanthropic Societyএর প্রধান। নিউট যখন তার বক্তব্যে  জাদুকররা আসল এবং ক্ষতিকর সম্পর্কে আলোচনা শুনছিলেন, তখন নিউটের সুটকেস থেকে একটি ছোট প্লাটিপাস সদৃশ প্রাণী পালিয়ে যায় এবং একটি নিকটবর্তী ব্যাংকে চলে যায়।
অস্টিন মর্দন
অস্টিন আলবার্ট মর্দন পিএচডি (জন্ম জুন ২৫, ১৯৬২) একজন লেখক এবং জনসমাজের নেতা। তিনি প্রতিবন্ধীদের জন্য উকিল।